“Ons kondig met groot hartseer aan dat Goldblatt dood is. Hy is in die vroeë oggendure vreedsaam by sy huis in Johannesburg oorlede,” het die galery in ŉ verklaring gesê.
In ooreenstemming met die Joodse tradisie sal Goldblatt Dinsdag om 12:00 in die Joodse vleuel van die Westpark-begraafplaas begrawe word. Hy laat sy vrou, drie kinders en verskeie kleinkinders agter.
Ramaphosa het gesê Suid-Afrika is trots op Goldblatt se bydrae deur fotografie en het bygevoeg dat hy sy stempel afgedruk het op “ons inklusiewe kultuur”. “Ons wil graag ons diepste medelye aan sy gesin betuig. Mag sy siel in vrede rus.”